ประกาศกรมการขนส่งทางบกประกาศกรมการขนส่งทางบกเรื่องกำหนดประเภทผู้ได้รับใบอนุญาตประกอบการขนส่งและหลักเกณฑ์ วิธีการเงื่อนไขการจัดให้มีสมุดประจำรถ ประวัติผู้ประจำรถการตรวจสอบสภาพและความพร้อมของรถและผู้ขับรถและรายงานอุบัติเหตุที่เกิดจากการขนส่งพ.ศ. ๒๕๖๐ อาศัยอำนาจตามความในมาตรา ๓๕แห่งพระราชบัญญัติการขนส่งทางบก พ.ศ. ๒๕๒๒ ซึ่งแก้ไขเพิ่มเติมโดยคำสั่งหัวหน้าคณะรักษาความสงบแห่งชาติที่ ๑๕/๒๕๖๐ เรื่อง มาตรการเพิ่มความปลอดภัยในรถโดยสารสาธารณะ ลงวันที่ ๒๑ มีนาคมพ.ศ. ๒๕๖๐ อธิบดีกรมการขนส่งทางบกออกประกาศไว้ ดังต่อไปนี้ข้อ๑ ในการใช้รถทำการขนส่งผู้ได้รับใบอนุญาตประกอบการขนส่งต้องจัดให้มีหรือจัดทำเอกสาร ดังต่อไปนี้(๑) สมุดประจำรถ(๒) ประวัติผู้ประจำรถ(๓) การตรวจสอบสภาพและความพร้อมของรถและผู้ขับรถ(๔) รายงานอุบัติเหตุที่เกิดจากการขนส่งข้อ ๒ ผู้ได้รับใบอนุญาตประกอบการขนส่งด้วยรถที่ใช้ในการขนส่งผู้โดยสารในประเภทการขนส่งประจำทางการขนส่งไม่ประจำทาง การขนส่งโดยรถขนาดเล็กและการขนส่งระหว่างประเทศต้องจัดทำเอกสารตามข้อ ๑ (๑) (๒) (๓) และ (๔)ข้อ ๓ ผู้ได้รับใบอนุญาตประกอบการขนส่งด้วยรถที่ใช้ในการขนส่งผู้โดยสารในประเภทการขนส่งส่วนบุคคลต้องจัดทำเอกสารตามข้อ ๑ (๑) (๒) และ (๔)ข้อ๔ ผู้ได้รับใบอนุญาตประกอบการขนส่งด้วยรถที่ใช้ในการขนส่งสัตว์หรือสิ่งของในประเภทการขนส่งไม่ประจำทางการขนส่งส่วนบุคคล และการขนส่งระหว่างประเทศ ต้องจัดทำเอกสารตามข้อ ๑ (๑) (๒) และ(๔)ข้อ๕ ผู้ได้รับใบอนุญาตประกอบการขนส่งต้องจัดทำสมุดประจำรถให้เป็นไปตามหลักเกณฑ์วิธีการและเงื่อนไข ดังต่อไปนี้(๑)ควบคุมกำกับดูแลให้ผู้ขับรถซึ่งปฏิบัติหน้าที่ขับรถทำการบันทึกข้อมูลรายการในสมุดประจำรถให้ครบถ้วนถูกต้องอย่างสม่ำเสมอและเก็บไว้ประจำรถทุกคัน(๒) จัดเก็บสมุดประจำรถเล่มเดิมซึ่งได้มีการบันทึกข้อมูลรายการจนเต็มแล้วไว้ณ ที่ทำการหรือสำนักงานของผู้ได้รับใบอนุญาตประกอบการขนส่งนั้นเป็นเวลาอย่างน้อย๑ ปี แบบสมุดประจำรถตามวรรคหนึ่งให้เป็นไปตามแบบแนบท้ายประกาศนี้ข้อ๖ ผู้ได้รับใบอนุญาตประกอบการขนส่งต้องจัดทำประวัติผู้ประจำรถให้เป็นไปตามหลักเกณฑ์วิธีการและเงื่อนไข ดังต่อไปนี้(๑) จัดทำประวัติผู้ประจำรถซึ่งปฏิบัติหน้าที่กับตนเก็บไว้ ณที่ทำการหรือสำนักงานของผู้ได้รับใบอนุญาตประกอบการขนส่งตลอดเวลาที่ผู้ประจำรถนั้นปฏิบัติหน้าที่และแจ้งให้นายทะเบียนที่ออกใบอนุญาตประกอบการขนส่งทราบภายใน ๑๕วันนับแต่วันที่ผู้ประจำรถได้ปฏิบัติหน้าที่กับตน(๒) ปรับปรุงข้อมูลประวัติผู้ประจำรถให้ถูกต้องและครบถ้วนอย่างสม่ำเสมอในกรณีที่มีการเปลี่ยนแปลงข้อมูลประวัติผู้ประจำรถจะต้องแจ้งให้นายทะเบียนที่ออกใบอนุญาตประกอบการขนส่งทราบภายใน๑๕ วันนับแต่วันที่มีการเปลี่ยนแปลงข้อมูลดังกล่าว(๓)จัดเก็บข้อมูลประวัติผู้ประจำรถซึ่งพ้นจากการปฏิบัติหน้าที่ในกิจการของตนไว้ ณที่ทำการหรือสำนักงานของผู้ได้รับใบอนุญาตประกอบการขนส่งเป็นเวลาอย่างน้อย ๑ปีนับแต่วันที่ผู้ประจำรถนั้นพ้นจากการปฏิบัติหน้าที่แบบประวัติผู้ประจำรถตามวรรคหนึ่งให้เป็นไปตามแบบแนบท้ายประกาศนี้ข้อ๗ ผู้ได้รับใบอนุญาตประกอบการขนส่งต้องทำการตรวจสอบสภาพและความพร้อมของรถและผู้ขับรถให้เป็นไปตามหลักเกณฑ์วิธีการและเงื่อนไข ดังต่อไปนี้(๑) ตรวจสอบสภาพและความพร้อมของรถและผู้ขับรถทุกครั้งก่อนทำการขนส่ง และบันทึกข้อมูลรายการตรวจสอบให้ครบถ้วนและเก็บไว้ประจำรถทุกคัน(๒) จัดเก็บข้อมูลการตรวจสอบสภาพและความพร้อมของรถและผู้ขับรถไว้ ณที่ทำการหรือหรือสำนักงานของผู้ได้รับใบอนุญาตประกอบการขนส่งนั้นเป็นเวลาอย่างน้อย๖ เดือนแบบการตรวจสอบสภาพและความพร้อมของรถและผู้ขับรถตามวรรคหนึ่งให้เป็นไปตามแบบแนบท้ายประกาศนี้ข้อ๘ ผู้ได้รับใบอนุญาตประกอบการขนส่งต้องจัดทำรายงานอุบัติเหตุที่เกิดจากการขนส่งในกิจการของตนโดยรายงานให้นายทะเบียนที่ออกใบอนุญาตประกอบการขนส่งทราบภายใน ๗ วัน นับแต่วันที่เกิดอุบัติเหตุเมื่อมีกรณีหนึ่งกรณีใด ดังต่อไปนี้(๑) มีผู้เสียชีวิต(๒) มีผู้บาดเจ็บสาหัส(๓)มีความเสียหายของทรัพย์สินที่มีมูลค่าความเสียหายตั้งแต่ ๓๐๐,๐๐๐ บาท ขึ้นไปแบบรายงานอุบัติเหตุที่เกิดจากการขนส่งให้เป็นไปตามแบบแนบท้ายประกาศนี้ข้อ๙ การจัดทำสมุดประจำรถและรายการตรวจสอบสภาพและความพร้อมของรถและผู้ขับรถตามประกาศนี้ให้สามารถจัดทำในรูปแบบเอกสารอิเล็กทรอนิกส์ซึ่งมีรายการครบถ้วนตามแบบที่กำหนดท้ายประกาศนี้ได้ด้วยการจัดทำประวัติผู้ประจำรถและรายงานอุบัติเหตุที่เกิดจากการขนส่งให้สามารถรายงานโดยวิธีการอื่นแทนวิธีการส่งเอกสารได้ ทั้งนี้ การรายงานโดยวิธีการอื่นที่จะถือว่าเป็นรายงานที่ถูกต้องตามประกาศนี้ก็ต่อเมื่อนายทะเบียนที่ออกใบอนุญาตประกอบการขนส่งได้รับข้อมูลตามรายการที่กำหนดไว้ในแบบแนบท้ายประกาศอย่างครบถ้วนแล้วการดำเนินการตามวรรคหนึ่งหรือวรรคสองผู้ได้รับใบอนุญาตประกอบการขนส่งต้องจัดเก็บข้อมูลการดำเนินการไว้สำหรับการตรวจสอบเป็นเวลาอย่างน้อย๑ ปีข้อ ๑๐[๑] ประกาศนี้ให้ใช้บังคับเมื่อพ้นกำหนดสามสิบวันนับแต่วันประกาศในราชกิจจานุเบกษา เป็นต้นไปเว้นแต่การจัดทำสมุดประจำรถตามข้อ ๕ให้ใช้บังคับตั้งแต่วันประกาศในราชกิจจานุเบกษา เป็นต้นไปประกาศ ณ วันที่ ๓๑มีนาคม พ.ศ. ๒๕๖๐สนิท พรหมวงษ์อธิบดีกรมการขนส่งทางบก[เอกสารแนบท้าย]๑. แบบสมุดประจำรถ๒. แบบประวัติผู้ประจำรถ๓. แบบการตรวจสอบสภาพและความพร้อมของรถและผู้ขับรถ๔. แบบรายงานอุบัติเหตุที่เกิดจากการขนส่ง(ดูข้อมูลจากภาพกฎหมาย)พรวิภา/ภวรรณตรี/จัดทำ๑๐ เมษายน ๒๕๖๐นุสรา/ตรวจ๒๔ พฤษภาคม๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๙๘ ง/หน้า ๒๔/๕ เมษายน ๒๕๖๐